Zimske olimpijske igre 1984.

**XIV zimske olimpijske igre** održane su od 8. do 19. februara 1984. u Sarajevu u tadašnjoj Jugoslaviji (danas Bosni i Hercegovini). To su bile prve zimske i druge olimpijske igre održane u nekoj socijalističkoj državi nakon XXI olimpijskih igara, održanih 1980. u Moskvi. Na Igrama su u šest sportova nastupila 1272 takmičara iz 49 zemalja (998 takmičara i 274 takmičarke).

Najuspješnija takmičarka Igara bila je finska skijašica-trkačica Marja-Liisa Hämäläinen, koja je pobijedila u sve tri pojedinačne utrke, dodavši tome i bronzanu medalju u štafeti.

## Kandidatura 
Izbor Sarajeva za domaćina XIV zimskih olimpijskih igara objavljen je 18. maja 1978. tokom 80. sjednice Međunarodnog olimpijskog komiteta (MOK) u Atini. Gradovi protivkandidati bili su japanski Sapporo i švedski Göteborg. Nakon dva kruga glasanja Sarajevo je većinom glasova dobilo organizaciju ZOI 1984. Rezultati glasanja za izbor domaćina dati su u sljedećoj tabeli:

## Putovanje baklje 
mini|130px|desno|Olimpijska baklja za ZOI 1984.
Putovanje baklje za ZOI 1984. počelo je u Olimpiji, a baklja je potom avionom stigla u Dubrovnik. Ukupna udaljenost koju je baklja prošla kroz Jugoslaviju iznosi 5289&nbsp;km (plus 2.879&nbsp;km lokalnim putevima). Postojale su dvije glavne rute: jedna na zapadu (Split – Ljubljana – Zagreb – Sarajevo, dužine 2602&nbsp;km) i druga na istoku (Skoplje – Novi Sad – Beograd – Sarajevo, dužine 2687&nbsp;km). Završni nosilac baklje, od njih 1600, bila je umjetnička klizačica Sanda Dubravčić, koja je baklju preuzela od skijaša-trkača Ive Čarmana. Jedna od dvije originalne baklje danas je u jednoj privatnoj kolekciji u Žalecu u Sloveniji. 

Ukupno je organizirano 89 lokalnih štafeta s olimpijskom bakljom s ciljem što šire promocije olimpizma.
mini|center|698x698px|Panoramski pogled na stadion Koševo tokom ceremonije otvaranja

## Sportski objekti 
[mini|[Bjelašnica|209x209piksel]]
[mini|[Skakaonice na Igmanu|207x207piksel]]
[mini|Olimpijski simbol oštećen tokom [Rat u Bosni i Hercegovini|rata u Bosni i Hercegovini|229x229piksel]]

### Gradske lokacije 
* Stadion Koševo – ceremonija otvaranja
* Ledena dvorana Zetra – umjetničko klizanje, hokej (finale), ceremonija zatvaranja
* Klizalište Zetra – brzo klizanje
* Skenderija – hokej

### Planinske lokacije 
* Bjelašnica – alpsko skijanje (muškarci)
* Jahorina – alpsko skijanje (žene)
* Veliko Polje (Igman) – skijaško trčanje, nordijska kombinacija (skijaško trčanje), biatlon
* Skakaonice na Igmanu – nordijska kombinacija (skokovi), skijaški skokovi
* Olimpijska staza za bob i sankanje na Trebeviću – bob, sankanje

### Ostali objekti 
* Olimpijsko selo, Mojmilo
* Selo za novinare, Dobrinja
* Hoteli: "Igman" (Igman), "Famos" (Bjelašnica), "Smuk" (Bjelašnica), "Bistrica" (Jahorina)

## Zemlje učesnice 
Učestvovalo je 49 država, od kojih su takmičari iz Egipta, Monaka, Portorika, Senegala i Britanskih Djevičanskih ostrva bili debitanti. Odlukom kineske vlade sportisti iz Kine prekinuli su bojkot Olimpijskih igara zbog nastupa sportista s Tajvana te su prvi put nastupili na jednim igrama na kojima je nastupio i Tajvan (pod imenom Kineski Taipei). U kratkim crtanim filmovima, koji su prikazivani prije prenosa neke sportske discipline, Vučko je obično prikazivan kao nespretni simpatični sportist, ne baš vičan sportskim nastupima. Jugoslavenski pjevač Zdravko Čolić sinhronizirao je glas Vučka u špicama, obično s istim tekstom u pjesmi s imenom grada: *Sarajevooooooooo!* 

### Logo 
### Medalje 
mini|desno|Lice zlatne medalje sa XIV zimskih olimpijskih igara|245x245piksel
Na prednjoj strani medalja bio je službeni amblem, stilizirana sniježna pahuljica, iznad koje su olimpijski krugovi. Po obodu kruga ispisan je tekst: XIV ZIMSKE OLIMPIJSKE IGRE – SARAJEVO 1984. Na naličju je stilizirana glava atletičara krunisanog lovorovim vijencem. Ukupno je napravljeno 285 medalja u kovnici u Majdanpeku, a dodijeljene su 222.

Yu84.jpg|Karnet poštanskih maraka s motivima ZOI 1984.
BH posta 8.jpg|Poštanska marka BH pošte iz 1994. s motivima hokeja na ledu
BH posta 9-10.jpg|Poštanska marka BH pošte iz 1994. s motivima boba četverosjeda

### Novčići 
## Ceremonija otvaranja 
## Medalje 
## Sponzori 
Sponzori iz SAD su bili: Kodak, American Cyanimid, Miller Brewing Co. i U.S. Tobacco Co..

## Kratak pregled 
* Prve Zimske olimpijske igre u nekoj socijalističkoj državi.
* Organizacija 14. ZOI koštala je 142,6 miliona dolara, a polovina prihoda ostvarena je od prodaje prava na TV-prijenos.
* Ukupno je prodano 250.000 ulaznica, a samo u inozemstvu 200.000, dok su TV-prijenos sarajevske "bijele olimpijade" pratile dvije milijarde ljudi.
* Učestvovala su 1.272 sportista iz 49 zemalja, a s Igara je izvještavalo više od 4.500 novinara.
* Nakon Igara Sarajevu je, uz olimpijske objekte, ostalo 2.850 novoizgrađenih stanova, više hotela, a bilo je otvoreno i 9.500 novih radnih mjesta.
* Izložba o olimpijskom Sarajevu obišla je 1.640 gradova bivše Jugoslavije i svijeta.

## Razno 
* U animiranoj seriji *Simpsoni* (20. epizoda 10. sezone) spominju se Zimske olimpijske igre u Sarajevu.

## Također pogledajte 
* Olimpijske igre

## Reference 
## Vanjski linkovi 
* Službena stranica
* IOC stranica o ZOI 1984.
* Službeni izvještaj organizacijskog komiteta 
* *Olimpijski rezultati* 1984. 

Kategorija:Zimske olimpijske igre
Kategorija:Sportska takmičenja u Jugoslaviji
Kategorija:1984. u Jugoslaviji
*
Kategorija:1984. u sportu
Kategorija:Sport u Sarajevu
Kategorija:Sportska takmičenja u SR Bosni i Hercegovini
Kategorija:Sportska takmičenja u Sarajevu
Kategorija:1984. u Bosni i Hercegovini